આણંદ જિલ્લાના આંકલાવ-કોસીન્દ્રા માર્ગ પર વર્ષ ર૦૦પમાં ગુજરાત અર્બન ડેવલપમેન્ટ હાઉસીંગ એસોસીએશન, નગરનિયામક દ્વારા વર્મી કમ્પોસ્ટ ખાતર બનાવવાનો પ્લાન્ટ શરૂ કરાયો હતો. આ પ્લાન્ટમાંથી ઉત્પાદન થતા ખાતરનો ખેડૂતોને નજીવા દરે, રાહતદરે લાભ મળી શકે તે હેતુસર પ્લાન્ટનું વિધિવત ઉદ્દઘાટન કરાયું હતું. શરૂઆતનો થોડો સમય પ્લાન્ટ રાબેતા મુજબ ચાલ્યો હતો. પરંતુ બાદના સમયમાં પ્લાન્ટ કાર્યરત રાખવાની દિશામાં કોઇ ધ્યાન આપવામાં ન આવતા પ્લાન્ટ ખુદ ઉકરડાના સ્વરૂપમાં ફેરવાઇ ગયાનું જોવા મળે છે.